Document ID: 32008R0391

KOMISSION ASETUS (EY) N:o 391/2008,
annettu 30 päivänä huhtikuuta 2008,
maahanmuuttajien ja heidän suoraan alenevassa polvessa olevien jälkeläistensä työmarkkinatilannetta koskevien vuoden 2008 lisäkysymysten määrittelystä annetun asetuksen (EY) N:o 102/2007 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98 (1) ja erityisesti sen 4 artiklan 2 kohdan,
sekä katsoo seuraavaa:
(1)
Toimitettavien tietojen luotettavuuden ja laadun varmistamiseksi joidenkin komission asetuksen (EY) N:o 102/2007 (2) liitteessä kuvattujen muuttujien olisi oltava valinnaisia sellaisissa jäsenvaltioissa, joissa maahanmuuttajien otoskoko on pieni. Tämä koskee Bulgariaa ja Romaniaa, jotka eivät olleet jäsenvaltioita, kun asetusta ehdotettiin hyväksyttäväksi.
(2)
Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 102/2007 2 artikla seuraavasti:
”2 artikla
Liitteen sarakkeet 213, 214, 215, 216, 217, 218 ja 219 ovat valinnaisia Bulgariassa, Tšekissä, Tanskassa, Virossa, Latviassa, Liettuassa, Unkarissa, Maltalla, Puolassa, Romaniassa, Sloveniassa, Slovakiassa ja Suomessa.”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä huhtikuuta 2008.

Labels: 12
0
9
19